# Apex Legends

| *Apex Legends* |
| --- |
|  |
| Utvikler | Respawn Entertainment Panic Button (Nintendo Switch) Iron Galaxy Studios (Nintendo Switch) |
| Utgiver | Electronic Arts |
| Distributør | Origin PlayStation Store Microsoft Store Steam (2020–) Nintendo eShop |
| Serie | *Titanfall* |
| Spillmotor | Source |
| Plattform |
7 oppføringer
Microsoft Windows Xbox One PlayStation 4 Nintendo Switch PlayStation 5 Xbox Series X/S Nintendo Switch 2

 |
| Utgivelse | 4. februar 2019 (Microsoft Windows, PlayStation 4, Xbox One) 5. november 2020 9. mars 2021 (Nintendo Switch) 5. august 2025 (Nintendo Switch 2) |
| Sjanger | Førstepersonsskytespill, battle royale, taktisk skytespill, hero shooter  |
| Modus | Flerspiller |
| Aldersgrense | PEGI 16 |
| Nettsted | www.ea.com/games/apex-legends |

Apex Legends er et free-to-play battle royale-spill utviklet av Respawn Entertainment og publisert av Electronic Arts. Spillet ble lansert for Windows, PlayStation 4 og Xbox One den 4. februar 2019 uten noen form for annonsering eller reklamering av spillet.

En mobilversjon av spillet, *Apex Legends Mobile*, ble utgitt 17. mai 2022 for iOS og Android, men senere lagt ned 1. mai 2023.

## Handling

*Apex Legends* er satt i *Titanfall*-universet, og handlingen er sentrert rundt arrangementet «Apex Games» (engelsk, «Apex-lekene»). Apex Games er et arrangement som er organisert av Kuben Blisk og gruppen «Mercenary Syndicate». Noen av deltakerne av arrangementet er kjent som «Apex Legends», og vinnerne er kjent som «Apex Champions». Lekene er en populær tilskuersport, og deltakerne har muligheten til å vinne ære og penger.

Deltakerne i Apex Games «dør» tilsynelatende ikke, da teknologien i det 28. århundret lar skadde deltakere bli helt friske. Det er derimot ikke uvanlig at deltakere faktisk dør, spesielt mot spesifikke «Apex Legends».

## Spillopplevelse

Spillet bruker samme elementer fra flere forskjellige spill, inkludert fra Respawns *Titanfall*-serie. I spillet er det ca. 60 spillere som blir satt opp mot hverandre på en øy og man blir delt inn i lag på tre spillere. Etter spillerne har landet på øya må de samle sammen våpen og andre resurser for å kjempe mot de andre lagene. Dette skjer samtidig som spillområdet sakte blir mindre helt til ett lag er igjen, som vinner spillet.

Spillet har også såkalte «care packages» og muligheten til å gjenopplive eliminerte lagkamerater innen en viss tidsgrense. Lagkamerater kan kommunisere gjennom en «voice chat» eller et «ping-system», som vil si at spilleren kan markere områder på kartet, ressurser og fiender og de andre på laget kan se hva som markeres. Spillet har åtte helter man kan velge mellom, spillet har også mikrotransaksjoner, som er hva skaperne tjener penger på da spillet er gratis å spille.

*Apex Legends* fikk 25 millioner nedlastinger den første uken det ble publisert skriver Tek.no. De skriver også at EA jobber med en mobilversjon av spillet. Ifølge Reuters skal den populære twitch-strømmeren «Ninja» blitt betalt 1 million amerikanske dollar av EA for å tvitre om og spille *Apex Legends*.

Den engelskspråklige stemmeskuespilleren som er «the Announcer» (stemmen i spillet som formidler informasjon om spillets gang) er Zehra Fazal.

### Spillkart

*Apex Legends* har flere spillkart som er i en rotasjon mellom sesongene, for sine to spillmoduser: «Arena» og «Battle Royale». Noen spesielle arrangementer har også egne kart, eller modifiserte, eksisterende kart.

#### «Battle Royale»-kart

Det er fire forskjellige spillkart for *Apex Legends'* hovedspillmodus, «Battle Royale»:

| Navn | Planet | Gimmick | Introdusert |
| --- | --- | --- | --- |
| Kings Canyon | Solace | «Charge Towers», «Supply Ship» | Utgivelsen av *Apex Legends* |
| World's Edge | Talos | Geysirer, lava, hvelv, «Cargo Bots» | 1. oktober 2019 (Sesong 3) |
| Olympus | Psamanthe | «Phase Runner», kjøretøy, «Loot MRVNs», boksering | 4. november 2020 (Sesong 7) |
| Storm Point | Gaea | «Gravity Cannons», villdyr, «IMC Armories» | 2. november 2021 (Sesong 11) |
| Broken Moon | Cleo | «Zip rails» | 1. november 2022 (sesong 15) |

#### Arenaer

Det er syv forskjellige spillkart for spillmodusen «Arena»:

* Drop Off
* Habitat 4
* Encore
* Overflow
* Party Crasher
* Phase Runner
* Rotating Map (roterende kart tatt fra «Battle Royale»-kartenes steder: Blant annet Kings Canyons Artillery, World's Edges Thermal Station og Olympus' Golden Gardens)

## Legender

Spillerne kan velge sin figur ved starten av en runde. Disse figurene kalles for «legends» (legender), og hver figur har unike krefter som kan brukes sammen med utstyr som spilleren finner på bakken i spillets runde. En ny spiller kan velge mellom seks legender, men kan låse opp flere ved mikrotransaksjoner eller «Legend Tokens», som kan skaffes ved å spille spillet eller ved å fullføre oppdrag og prestasjoner.

Legendene er delt inn i fem kategorier, *assault* («angrep»), *skirmisher* («tiraljør»), *support* («hjelper»), *controller* («kontrollør») og *recon* («rekognosering»). Legendene er kategorisert i de forskjellige kategoriene basert på sine evner, og kan ha passive evner fra sin kategori.

Respawn Entertainment har fått mye tilbakemelding fra forskjellige samfunn angående LHBT-representasjon i *Apex Legends*, da noen av karakterene er homofile, bifile, panseksuelle eller ikke-binære. Respawn har også arbeidet med transkjønnede ansatte og GLAAD for å skape legenden Catalyst, en transkvinne.

Legender i *Apex Legends*| Navn | Fullt navn | Kategori | Tilgjengelighet | Lansert | Tilhørende
sesong | Engelskspråklig
stemmeskuespiller |
| --- | --- | --- | --- | --- | --- | --- |
| Wraith | Renee Blasey | Skirmisher | Ulåst | 4. februar 2019 | *ingen* | Shantel VanSanten |
| Bangalore | Anita Williams | Assault | 4. februar 2019 | Erica Luttrell |
| Gibraltar | Makoa Gibraltar | Support | 4. februar 2019 | Branscombe Richmond |
| Lifeline | Ajay Che | Support | 4. februar 2019 | Mela Lee |
| Bloodhound | *ukjent* | Recon | 4. februar 2019 | Allegra Clark |
| Pathfinder | MRVN | Skirmisher | 4. februar 2019 | Chris Edgerly |
| Mirage | Elliot Witt | Support | Låst | 4. februar 2019 | Roger Craig Smith |
| Caustic | Alexander Nox | Controller | 4. februar 2019 | JB Blanc |
| Octane | Octavio Silva | Skirmisher | 19. mars 2019 | 1: Wild Frontier | Nicholas Roye |
| Wattson | Natalie Paquette | Controller | 2. juni 2019 | 2: Battle Charge | Justine Huxley |
| Crypto | Tae Joon Park | Recon | 1. oktober 2019 | 3: Meltdown | Johnny Young |
| Revenant | Kaleb Cross | Assault | 4. februar 2020 | 4: Assimilation | Darin De Paul |
| Loba | Loba Andrade | Support | 12. mai 2020 | 5: Fortune's Favor | Fryda Wolff |
| Rampart | Ramya Parekh | Controller | 18. august 2020 | 6: Boosted | Anjali Bhimani |
| Horizon | Mary Somers | Skirmisher | 4. november 2020 | 7: Ascension | Elle Newlands |
| Fuse | Walter Fitzroy | Assault | 2. februar 2021 | 8: Mayhem | Ben Prendergast |
| Valkyrie | Kairi Imahara | Skirmisher | 4. mai 2021 | 9: Legacy | Erika Ishii |
| Seer | Obi Edolasim | Recon | 3. august 2021 | 10: Emergence | Ike Amadi |
| Ash | Ashleigh Reid | Assault | 2. november 2021 | 11: Escape | Anna Campbell |
| Mad Maggie | Margaret Kōhere | Assault | 8. februar 2022 | 12: Defiance | Nicola Kawana |
| Newcastle | Jackson Williams | Support | 10. mai 2022 | 13: Saviors | Gabe Kunda |
| Vantage | Xiomara Contreras | Recon | 9. august 2022 | 14: Hunted | Natalie Cañizares |
| Catalyst | Tressa Crystal Smith | Controller | 1. november 2022 | 15: Eclipse | Meli Grant |
| Ballistic | August Montgomery Brinkman | Assault | 9. mai 2023 | 17: Arsenal | Robin Atkin Downes |
| Conduit | Rowenna Valentina Coffey Divina | Support | 31. oktober 2023 | 19: Ignite | Frankie Kevich |
| Alter | YingLing Lui (forenklet kinesisk: 雷盈灵) | Skirmisher | 7. mai 2024 | 21: Upheaval | Crystal Yu |
| Sparrow |  | Recon | 6. mai 2025 |  | Loris Scarpa |

### Figurvalg i *Apex Legends Mobile*

*Apex Legends Mobile* hadde et begrenset utvalg figurer, samt to figurer som ikke er tilgjengelige i *Apex Legends*: Fade og Rhapsody.

## Referanser

## Eksterne lenker

* (en) *Apex Legends* på Steam

* (en) *Apex Legends* hos MobyGames

* (en) *Apex Legends* på PCGamingWiki

* (en) *Apex Legends* på Metacritic

* (en) *Apex Legends* på OpenCritic

* (en) *Apex Legends* på Internet Movie Database

* (en) *Apex Legends* på Behind The Voice Actors

* (en) *Apex Legends* på Behind The Voice Actors

* (en) *Apex Legends* hos Giant Bomb

* (en) *Apex Legends* hos Internet Game Database